4.pielikums

**Vadības un kontroles sistēmu funkcijas pamatelementi un palīgelementi, lai noteiktu trūkumu apmērus un būtiskumu**

Saskaņā ar Deleģētās Regulas (ES) Nr.480/2014 30.panta 2.punktu galvenie nopietno trūkumu veidi, kuri pastāv pārvaldības un kontroles sistēmas efektīvā darbībā, ir tie gadījumi, kad tiek novērtēts, ka jebkura no galvenajām prasībām, kas minētas šīs Deleģētās Regulas IV pielikuma 1.tabulas 2., 4., 5., 13., 15., 16. un 18.punktā, vai divas vai vairākas no pārējām galvenajām prasībām, kas minētas šīs Deleģētās Regulas IV pielikuma 1.tabulā, ietilpst šīs Deleģētās Regulas IV pielikuma 2.tabulā noteiktajā 3. vai 4. kategorijā.

Deleģētās Regulas (ES) Nr.480/2014 31.pantā pieejami kritēriji vienoto likmju vai ekstrapolēto finanšu korekciju piemērošanai un kritēriji finanšu korekcijas līmeņa noteikšanai.

**Pamatelementi**, kas nodrošina līdzfinansējuma pamatotību:

1. Procedūru izstrādāšana un piemērošana sakarā ar projektu iesniegumiem, projektu iesniegumu izvērtēšanu, finansējamo projektu atlasi un līgumu izpildītāju izraudzīšanos:
2. projekta iesniegumu izvērtēšana saskaņā ar programmas kritērijiem un procedūrām, ieskaitot atbilstību noteikumiem par vides ietekmes novērtēšanu un tiesību aktiem un politiskajām nostādnēm par vienlīdzīgām iespējām;
3. finansējamo projektu atlase:

* izraudzītie projekti atbilst programmas mērķiem un publicētajiem kritērijiem,
* skaidrs iesniegumu pieņemšanas vai noraidīšanas pamatojums,
* atbilstība komercdarbības atbalsta noteikumiem,
* atbilstība noteikumiem par attiecināmajiem izdevumiem,
* finansēšanas noteikumu un nosacījumu iekļaušana lēmumā par projekta iesnieguma apstiprināšanu.

1. Atbilstīgs paziņojums par iepirkuma procedūras uzsākšanu saskaņā ar tiesību aktiem publisko iepirkumu jomā:

* atbilstība publicitātes, vienlīdzīgu iespēju un publiskā iepirkuma noteikumiem, kā arī, ja nav piemērojamas EK direktīvas par publiskajiem iepirkumiem – atbilstība Līgumā ietvertajiem caurskatāmības, vienlīdzīgas attieksmes un nediskriminācijas noteikumiem un principiem, kā arī atbilstība nacionālajiem normatīvajiem aktiem;

1. piegādātāju un līgumdarbu veicēju izraudzīšanās saskaņā ar publiskā iepirkuma nosacījumiem.
2. Līdzfinansēto preču piegādes un pakalpojumu sniegšanas, kā arī no programmas finansēto izdevumu atbilstības pienācīga pārbaude

* veic vadošā iestāde vai sadarbības iestāde:

1. „piegādājamo preču” (pakalpojumu, būvdarbu, piegāžu utt.) atbilstība plāniem, rēķiniem, pieņemšanas dokumentiem, ekspertu ziņojumiem utt., vajadzības gadījumā veicot pārbaudi uz vietas;
2. atbalsta maksājumu apstiprināšanas nosacījumu ievērošanas pārbaude;
3. maksājuma pieprasījumā iekļauto izdevumu atbilstības pārbaude;
4. visu radušos jautājumu pienācīga noskaidrošana pirms pieprasījuma apstiprināšanas;
5. piemērotas un uzticamas uzskaites sistēmas darbības nodrošināšana;
6. revīzijas liecību nodrošināšana visos sistēmas līmeņos, sākot no finansējuma saņēmēja vai iestādes vai uzņēmuma, kas veic attiecīgo programmas darbību;

Saprātīgu pasākumu veikšana, kas ļauj pārliecināties par to, ka Komisijai apliecināto izdevumu deklarācijas ir pareizas, proti:

1. projektos, kas izraudzīti līdzfinansēšanai saskaņā ar ierastajām procedūrām un ievērojot visus paredzētos noteikumus un nosacījumus, izdevumi ir izdarīti atbilstošajā laika posmā,
2. pasākumos, kuriem visu valsts atbalstu ir oficiāli apstiprinājusi Komisija,
3. līdzfinansētie projekti patiešām ir īstenoti.
4. Projektu izlases veida pārbaude pietiekamā skaitā un kvalitātē un pienācīga turpmākā kontrole:
5. izlases kārtā pārbauda attiecināmos izdevumus saskaņā ar Deleģēto regulu, un to apstiprina ziņojums par revidenta paveikto darbu;
6. izlase ir reprezentatīva un pienācīgi veikta riska analīze;
7. pienācīgs vadības funkciju sadalījums, kas nodrošina neatkarību;
8. atkārtota pārbaužu rezultātu kontrole, kas nodrošina:

* rezultātu un, attiecīgā gadījumā, finanšu korekciju pienācīgu novērtējumu,
* iespēju veikt vispārīgus pasākumus sistēmisku neatbilstību novēršanai.

1. pienācīga pārbaude, ko paredz saistībā ar noslēguma izdevumu deklarācijas sagatavošanu.

**Palīgelementi**

1. pienācīga administratīvā kontrole, izmantojot tipveida pārbaudes lapas vai tām līdzvērtīgus paņēmienus, un rūpīga rezultātu dokumentēšana, lai, piemēram, pārliecinātos par to, ka:

* maksājuma pieprasījumā iekļautie attiecināmie izdevumi nav jau agrāk apstiprināti un atmaksāti, ja attiecināms, un darījumi (līgumi, kvītis, rēķini, maksājumi) ir nošķirami cits no cita,
* uzskaites sistēmā uzrādītie izdevumi atbilst iegrāmatotajiem izdevumiem;

1. maksājuma pieprasījumu izskatīšanas un apstiprināšanas procedūru pienācīga pārraudzība;
2. efektīvas procedūras, kas ļauj pienācīgi izplatīt informāciju par Eiropas Savienības noteikumiem;
3. Eiropas Savienības finansējuma savlaicīga izmaksāšana finansējuma saņēmējiem.