6.pielikums

**EK/OLAF IMS galvenie darbības principi**

1. Neatbilstību ziņojumu sagatavošana notiek caur “pieprasījumiem” (*request*), kuri ir sadalīti šādos veidos:

* Sākotnējais ziņojums (*Initial request*);
* Pieprasījums aktualizēt gadījumu (*Request to update a case*);
* Nulles paziņojums[[1]](#footnote-1) (*Zero notification*);
* Pieprasījums dzēst/anulēt gadījumu (*Request to cancel a case*);
* Pieprasījums slēgt gadījumu (*Request to close a case*);
* Sākotnējais ziņojums – slēgts gadījums (*Initial request – closed case* (*create a case that is already closed*));
* Pieprasījums atkāroti atvērt gadījumu (*Request to reopen a case*);
* Pieprasījums grozīt gadījumu (*Request to amend a case*);
* Pieprasījums padarīt gadījumu par anonīmu (*Request to anonymise a case*).

1. Sadaļā „Identifikācija”:
   1. Lauks “Atsauces numurs – OLAF” tiek veidots automātiski, pamatojoties uz laukos Nr.1.1. “Fonds”, Nr.1.2. “Gads”, Nr.1.3. “Plānošanas periods” un Nr.1.4. “Atsauces numurs - valsts” ievadīto informāciju.

Ievadot ziņojuma gadu (1.2.lauks), sistēmā automātiski tiek piešķirts tekošais ziņošanas gads. To iespējams manuāli koriģēt gadījumā, ja neatbilstības ziņojums attiecas uz iepriekšējo vai nākamo gadu. OBLIGĀTI jākoriģē visu to neatbilstību ziņojumu gads, kuri tiek ievadīti EK/OLAF IMS no kārtējā gada 1.janvāra līdz 28.februārim, bet attiecas uz iepriekšējo pārskata gadu. Piemēram, ja 2016.gada februārī EK/OLAF IMS tiks ievadīts neatbilstības ziņojums par 2015.gada 4.ceturksni, tad sistēma automātiski šim ziņojumam piešķirs 2016.gadu. Šajā situācijā gads manuāli jākoriģē, norādot 2015.

**!** Pēc ziņojuma finalizēšanas (nospiežot pogu “*Finalise*”), lauka Nr.1.1., 1.2. un 1.3. precizēšana iespējama tikai nosūtot attiecīgo pieprasījumu EK/OLAF atbildīgajam darbiniekam.

Sistēma automātiski piešķir numuru katram jaunam pieprasījumam (*Request ID*) vai jaunam gadījumam (*Case ID*).

* 1. Sadaļā „Identifikācija” laukā „Atsauces numurs – valsts” – neatbilstības identifikācijas numurs jānorāda tāds pats, kā KPVIS neatbilstības numurs, piemēram, 2015/ERAF/45.

1. Sadaļā Nr.4 „Darbība – konkrēts projekts” no saraksta jāizvēlas projekta nosaukums un numurs.
   1. Laukā „Līdzfinansējuma likme” jānorāda procents, kas atspoguļo ES fondu daļu no kopējā publiskā finansējuma (bez privātā finansējuma);
   2. Laukā “Izdevumu apjoms” (Projekta izmaksas) jānorāda finansēšanas plānā norādītā projekta summa EUR;
      1. EK/OLAF IMS sistēmā izdevumu apjoms tiek ievadīts šādi:

|  |  |  |  |  |
| --- | --- | --- | --- | --- |
| ES līdzfinansējums  (A) | Dalībvalsts līdzfinansējums  (B) | Publiskais finansējums  (C) | Privātais finansējums  (D) | Total  (E) |

* E = C + D
* C = A + B

Laukā “Neatbilstības apjoms” publiskais finansējums (*Public contribution*) iekļauj sevī ES finansējumu, VB finansējumu, VBDP, kā arī pašvaldības finansējumu vai privāto finansējumu.

Kopējai noziņotajai summai jāietver arī privāto finansējumu. Ja nav privātā finansējuma, tad lauku „*Private share*” var atstāt neaizpildītu.

Ja lietotājs piekrīt no sadaļas Nr.4 “Izdevumu apjoms” pārkopēt summas uz sadaļu Nr.8 “Izdevumi”, sistēma automātiski mainīs summas, kas iepriekš tika ievadītas sadaļā Nr.8.

1. Sadaļā Nr.6 „Neatbilstība” laukā Nr.6.8. “Neatbilstības veids” ir jāizvēlas no klasifikatora neatbilstības kategorija un veids. Kategorijā “Publiskais iepirkums” (T40) ir iespēja izvēlēties neatbilstības veidu, kas atbilst Eiropas Komisijas 2013.gada 19.decembra vadlīnijām par finanšu korekcijām iepirkumu pārkāpumu gadījumā[[2]](#footnote-2) un kas iestrādāts šo vadlīniju 5.pielikumā.

Sadaļā Nr.6 laukā Nr.6.12 „Neatbilstības klasifikācija” OBLIGĀTI jāizvēlas vērtība no klasifikatora. Neatbilstība var tikt klasificēta šādi:

1. SIG – iespējama neatbilstība. Šādi gadījumi netiek ziņoti EK/OLAF un ir izmantojami ES fondu vadībā iesaistīto institūciju vajadzībām.

Taču gadījumos, kad informācija par iespējamu neatbilstību ir pietiekama, lai pieņemtu lēmumu par neatbilstību, ziņojumā ir jāprecizē neatbilstības veids, nomainot to uz IRQ2 vai IRQ3, un jānosūta EK/OLAF.

1. **IRQ2** – visas neatbilstības, kas nav saistītas ar krāpšanu vai aizdomām par krāpšanu, piemēram, maksājuma pieprasījumā iekļautas neattiecināmas izmaksas;
2. **IRQ3** – aizdomas par krāpšanu, piemēram, iesniegti viltoti dokumenti;
3. **IRQ5** – krāpšana. Lieto gadījumos, kad tiesībsargājošā iestāde ir paziņojusi par galējo lēmumu par ziņoto neatbilstību, kurā apstiprināta krāpšana. Parasti šis kods būtu jāizmanto kriminālprocesa beigās.
4. Lai sniegtu progresa ziņojumu (neattiecas uz neatbilstību slēgšanu, dzēšanu vai nulles paziņojumu), IMS jāizmanto pieprasījums aktualizēt gadījumu (*Request to update a case*).

No gadījumu (“*Cases*”) saraksta jāizvēlas gadījuma numurs (*Case ID*), informāciju par kuru nepieciešams aktualizēt, un jānospiež “*Update case*”. Veicot datu aktualizēšanu, jānorāda aktuālais ziņošanas datums. Sadaļā „Identifikācija” lauks „Atsauces numurs – OLAF” NAV labojams. Laukā „Ceturksnis, par kuru ziņojums sastādīts” norāda tekošo vai iepriekšējo ceturksni atbilstoši izvēlnei, ko piedāvā EK/OLAF IMS sistēma.

*Piemēram:*

SI **2015.gada 10.janvārī** pārbaudē projekta īstenošanas vietā konstatē faktu par iespējamu neatbilstību virs 10 000 *euro* (ES fondu daļa). Pēc lietas apstākļu pilnīgas izvērtēšanas tā **2015.gada 27.janvārī** pieņem lēmumu par konstatēto neatbilstību. Atbilstoši neatbilstību sanāksmē panāktai vienošanās par gadījuma ziņošanu EK/OLAF, ievada, saskaņo ar vadošo iestādi un nosūta informāciju IMS vadlīnijās noteiktajos termiņos un kārtībā. Laukā „Atsauces numurs – OLAF” tiek norādīts 2015.gads, laukā „Ceturksnis, par kuru ziņojums sastādīts” no saraksta tiek izvēlēts **„First quarter – 2015”**. Vēlāk **2015.gada septembrī** neatbilstības gadījums tiek pārskatīts, kā rezultātā mainās neatbilstības apjoms. Šajā gadījumā EK/OLAF IMS sistēmā jāaktualizē iepriekš ziņotā neatbilstība, izmantojot pogu “*Update case*”. Saskaņā ar augstāk minēto regulējumu, progresa ziņojums jāievada EK/OLAF IMS līdz **2015.gada 30.novembrim**. Laukā „Ceturksnis, par kuru ziņojums sastādīts” jāizvēlas **“2015/3”**. Šāda pieeja nepieciešama, lai EK/OLAF pārstāvji varētu redzēt, cik bieži tiek atjaunota informācija par iepriekš sūtītiem neatbilstību gadījumiem.

Gadījumos, kad neatbilstoši veiktie izdevumi ir atgūti, sadaļā Nr.9 „Atgūšana” laukā Nr.9.12 ievada datumu, kas atgūšanas process tika pabeigts. Atgūtajam finansējumam jābūt vienādam ar atgūstāmo (neatbilstības) summu, pretējā gadījumā neatbilstību nebūs iespējams slēgt.

1. Ja tiek konstatēts, ka iepriekš ziņotā neatbilstība ir jādzēš, sistēmā no saraksta “*Cases*” jāizvēlas konkrēts gadījuma numurs un jānospiež “*Cancel case*”. Dzēšot gadījumu, obligāti jāievada pamatojums. Neatbilstība uzskatāma par dzēstu pēc pieprasījuma nosūtīšanas EK/OLAF. Turpmāk sistēma šis gadījums tiks atspoguļots kā “Dzēsts” (*Cancelled*).
2. Lai slēgtu neatbilstību, IMS jāizvēlas konkrēts gadījuma numurs un jānospiež “*Close case*”. Sistēmā automātiski tiek piešķirts informācijas ievades datums, kuru iespējams manuāli labot.
3. Sadaļas Nr.8 “Izdevumi” 8.2.1.laukā ir jānorāda neatbilstības neizmaksāta summa, savukārt 8.2.2.laukā – izmaksāta summa.

Piemēram, kad tiek konstatēta neatbilstība un NVI tiek ieturēti no maksājuma pieprasījuma, t.i., maksājumi vēl netika veikti, neatbilstības summu norāda 8.2.1.laukā.

**!** Gadījumā, ja sadaļā Nr.8 “Izdevumi” automātiski tika pārkopētas summas no sadaļas Nr.4 “Darbība – konkrēts projekts”, veicot izmaiņas sadaļā Nr.8, summas **netiks** automātiskiprecizētas sadaļā Nr.4.

1. Sadaļas Nr.9 “Atgūšana” 9.7.laukā tiek norādīta summa, kas atgūta ES budžetā (ES fondu daļa), savukārt 9.8.laukā – summa, kas atmaksāta valsts budžetā (valsts budžeta daļa).

1. Nulles paziņojums nav neatbilstības gadījums. Nulles paziņojuma mērķis informēt EK/OLAF, ka pārskata periodā (ceturksnī) nav konstatētas jaunas neatbilstības un nav pieejama jauna informāciju par tiem gadījumiem, par kuriem iepriekš tika ziņots OLAF. [↑](#footnote-ref-1)
2. COMMISSION DECISION of 19.12.2013 on the setting out and approval of the guidelines for determining financial corrections to be made by the Commission to expenditure financed by the Union under shared management, for non-compliance with the rules on public procurement [↑](#footnote-ref-2)